**Кеген аудандық қоғамдық кеңесі отырысының**

 **№ 10 ХАТТАМАСЫ**

Кеген ауылы 12 қыркүйек 2023 жыл.

 Отырыстың төрағасы: Нұғман Алмасбек Нөкербанұлы- қоғамдық кеңестің төралқа мүшесі.

 Хатшысы- Қозыбағар Тұраш Асырандықызы- қоғамдық кеңестің хатшысы.

Қатысқан қоғамдық кеңес мүшелері:

1. Албанов Үсен Сұлтанұлы
2. Батырханұлы Мұхтар
3. Досымбеков Сабыр
4. Жанбабаева Шолпан Ілікқызы
5. Көнеева Бақытгүл Демежанқызы
6. Мейманқұлов Болат
7. Сатенов Байболат Асқарбайұлы

Себепті жағдайлармен қоғамдық кеңес мүшелері: Х.Зықаев, Ғ.Бейқұтбай, Т.Узекбаев қатысқан жоқ.

 **К Ү Н Т Ә Р Т І Б І:**

1. Ауданның «Кәсіпкерлік және ауылшаруашылығы бөлімі» мемлекеттік мекемесінің ауданның ауылшаруашылығы саласын дамытуда атқарып отырған жұмыстары жайлы есебі және аудан тұрғындарына көрсетілетін мемлекеттік қызметтерінің сапасын арттыру жайлы.

 **Күн тәртібіндегі мәселе** **бойынша**

 Ауданның «Кәсіпкерлік және ауылшаруашылығы бөлімі» мемлекеттік мекемесінің ауданның ауылшаруашылығы саласын дамытуда атқарып отырған жұмыстары жайлы есебі және аудан тұрғындарына көрсетілетін мемлекеттік қызметтерінің барысы жайлы бөлім басшысы Өмірзақов Жасұлан Әбдірәсілұлы хабарлама жасады.

Бөлімнің аудан тұрғындарына көрсетілетін мемлекеттік қызметтеріне жүргізілген ішкі бақылауы жайлы аудан әкімі аппаратының жалпы, мемлекеттік қызметтер мониторингі және ақпараттық технологиялар бөлімінің бас маманы Жыланбасова Эльмира хабарлама жасады.

Сөйлеушілер: Б.Мейманкулов

* Аудан бойынша мал қыстату науқанына әзірлік барысы қалай? Мал азығын даярлау барысы көңіл көншітерлік емес. Қандай шаралар қолданылуда?

Жауап: Биыл аудан аумағында шөп тапшылау болып отыр. Сондықтан көрші Ұйғыр, Панфилов аудандарына барып, шаруашылықтармен сөйлесіп қайттық, делдалдарсыз, лайықты бағада шөп тасымалдап, қажет деген шаруа қожалықтары сатып алуда.

М.Батырханұлы:

- Жем-шөп даярлауға бөлінген субсидия бар. Ол туралы жергілікті баспасөзде жарияланды, ауылдық округ әкімдеріне халықты хабардар ету жайлы тапсырма берілген.

Ү.Албанов:

- Бұл мәселе әрине пайдалана білсе шаруаларға, халыққа көп көмек болар еді. Қарапайым халық оның жолын білмейді. Мал азығын делдалдардан сатып алады. Құжат рәсімдеу керектігін білмейді. Халыққа әліде болса түсіндірме жұмыстар жүргізу керек.

А.Нұғман:

- Дұрыс айтасыз, мал азығын даярлауға субсидия берілетіні және оның жолдары жайлы жергілікті баспасөзге қайталап жазу керек. Сондай-ақ, бөлім және ауылдық округ әкімдері тарапынан әлеуметтік желіге, ауылдардың жарнамаларына жиі-жиі салу арқылы тұрғындарды ақпараттандыру қажет деп есептеймін.

Ал, көрсетілетін мемлекеттік қызметтер сапасына жауапкершілікпен қарап, ішкі бақылау барысында орын алған кемшіліктерден тиісті қорытынды шығаруды бөлім басшысына ұсынайық.

 Күн тәртібіндегі мәселені қарап,талқылай келе ауданның қоғамдық

 кеңесі **ҚАУЛЫ ҚАБЫЛДАДЫ:**

1. Ауданның «Кәсіпкерлік және ауылшаруашылығы бөлімі» мемлекеттік мекемесінің ауданның ауылшаруашылығы саласын дамытуда атқарып отырған жұмыстары жайлы есебі және аудан тұрғындарына көрсетілетін мем- лекеттік қызметтерінің сапасы жайлы бөлім басшысы Өмірзақов Жасұлан Әбдірәсілұлының есебі еске алынсын.

2. Мал қыстату науқанына әзірлікті ширату, мал азығын даярлауға үкіметтен берілетін субсидия жайлы аудан тұрғындарын баспасөз және әлеуметтік желі арқылы ақпараттандыру, тұрақты түсініктеме жұмыстарын жүргізу «Кәсіпкерлік және ауылшаруашылығы бөлімі» мемлекеттік мекемесіне, ауылдық округ әкімдеріне ұсынылсын.

2. Аудан тұрғындарына мемлекеттік қызмет көрсетудің сапасын арттыру, медиа жоспардың орындалуын қамтамасыз ету, тұрғындармен дөңгелек үстел өткізуді ұйымдастыру, Брайль қарпімен тақтайшаны жаңартып ілу, мемлекеттік қызмет көрсетуге байланысты ақпараттық тақтаны жаңартып, фотоотчет тапсыру бөлім басшысы Ж.Өмірзақовқа ұсынылсын.

3. Бүгінгі отырыс барысында ауылшаруашылығы саласын дамыту және көрсетілетін мемлекеттік қызметтер сапасын арттыру бойынша айтылған ұсыныстар мен сын ескертпелер бойынша шара жасап, атқарылған жұмыстар жайлы аудандық қоғамдық кеңеске қараша айының 1-ші жұлдызына хабарлама беру, бөлім жұмысын жандандыру бөлім басшысы Ж.Өмірзақовқа ұсынылсын.

 Осы қаулы қабылдансын деп аудандық қоғамдық кеңестің 8 мүшесі

 дауыс берді. Қарсы, қалыс жоқ.

**Аудандық қоғамдық кеңестің төралқа мүшесі,**

 **қоғамдық кеңес төрағасының м.у.а. А.Нұғман**

 **Аудандық қоғамдық кеңестің хатшысы Т.Қозыбағар**